b"\n_START_ARTICLE_\nH\xc3\xa9ctor Hern\xc3\xa1ndez Marrero\n_START_SECTION_\nCarrera de club\n_START_PARAGRAPH_\nHern\xc3\xa1ndez va comen\xc3\xa7ar jugant al planter de la UD Las Palmas i va debutar com a s\xc3\xa8nior amb la UD Las Palmas Atl\xc3\xa9tico la temporada 2012 a Tercera Divisi\xc3\xb3. El 15 de maig de 2013, va signar contracte amb l'Atl\xc3\xa9tico de Madrid a canvi de 250,000 \xe2\x82\xac m\xc3\xa9s 750,000 en variables, per jugar a l'Atl\xc3\xa9tico de Madrid B a Segona Divisi\xc3\xb3 B._NEWLINE_Hern\xc3\xa1ndez va debutar amb el primer equip el 18 de desembre de 2013, entrant al minut 76 per substituir L\xc3\xa9o Baptist\xc3\xa3o, i va marcar immediatament, en una vict\xc3\xb2ria per 2\xe2\x80\x931 a casa a la Copa del Rei contra la UE Sant Andreu (6\xe2\x80\x931 de resultat acumulat). Va debutar a La Liga el 25 d'agost de l'any seg\xc3\xbcent, substituint Mario Mand\xc5\xbeuki\xc4\x87 en un empat 0\xe2\x80\x930 contra el Rayo Vallecano._NEWLINE_El 13 d'agost de 2015, Hern\xc3\xa1ndez fou cedit a l'Elx CF de Segona Divisi\xc3\xb3 per la temporada 2015-16. Un any m\xc3\xa9s tard, va anar cedit a l'Albacete Balompi\xc3\xa9; i despr\xc3\xa9s d'assolir l'ascens a segona tot contribuint amb 20 gols, el m\xc3\xa0xim de la seva carrera, el seu contracte de cessi\xc3\xb3 es va ampliar un any m\xc3\xa9s._NEWLINE_L'1 d'agost de 2018, Hern\xc3\xa1ndez fou cedit per un any al M\xc3\xa0laga CF, tamb\xc3\xa9 de segona divisi\xc3\xb3."